Startlån

Startlån er en norsk låneordning. Den gis til personer som skal kjøpe bolig for første gang eller som er i en vanskelig livsfase og må etablere seg på nytt. Videre kan den gis som toppfinansiering, i tillegg til lån fra private banker. Med denne lånetypen kan man finansiere inntil 100 prosent av kjøpesum til husbankrente.

Startlån kan gis til kjøp av bolig, utbedring og tilpasning av bolig, for eksempel for funksjonshemmede og til refinansiering. Boligen må være nøktern og regnet i forhold til hvor mange som skal bo i boligen. Personen må også ha evne til å betjene lånet over tid og betjeningsevnen avgjør hvor stort lån man kan få.

 Referanser 

Kategori:Personlig økonomi
Kategori:Gjeld